03/05/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN407A 452/2009

Resolución do 12 de abril e 2010, da Dirección Xeral de Industria, Enerxía e Minas pola que se autoriza administrativamente e se aproba o proxecto de execución “SUBESTACIÓN PALMEIRA 66 KV - AMPLIACIÓN DE POTENCIA”, no termo municipal de Ribeira (A Coruña) (expediente: IN407A 452/2009). Examinado o expediente instruído a pedimento da empresa “UNIÓN FENOSA DISTRIBUCIÓN, S. A.”, con enderezo a efectos de notificación en Avda. de Arteixo, 171, 15007 A Coruña, resultan os seguintes ANTECEDENTES DE FEITO Primeiro. –Con data 14 de outubro de 2009, a citada empresa solicita a autorización administrativa e a aprobación do proxecto de execución da citada instalación; presentando a preceptiva documentación á que fai referencia o Real Decreto 1955/2000, de 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Segundo. –As características técnicas básicas da instalación son as seguintes: Ampliación de potencia ata 75 MVA da subestación de Palmeira (expediente 10.196) autorizado para unha potencia de 50 MVA coa instalación dun novo transformador de 25 MVA r/t 66/20 kV. No parque de 66 kV instalarase un modelo blindado intemperie simple barra compacto de seccionador, interruptor, 3 transformadores de intensidade, seccionador de barras con p. a. t., 3 autoválvulas, tres transformadores de tensión e armarios de potencia e telecontrol. As conexións do transformador co módulo realizaranse en condutor de aluminio de 454,48 mm 2 e as do transformador e a cela de secundario a 20 kV mediante dúas ternas de cable illado de cobre de 630 mm 2 de sección. A instalación de 20 kV estará constituida por unha cela dobre barra de transformador con illamento SFe, equipada con 1 interruptor trifásico, 3 transformadores de tensión e intensidade, 1 seccionador de p. a. t. con seccionador de barras trifásico e un terminal de protección, control e medida. Concello: Ribeira (A Coruña). Terceiro. –Por Resolución do 23 de outubro de 2009 do Departamento Territorial da Consellería de Economía e Industria de A Coruña, someteuse a información pública a solicitude de autorización administrativa das instalacións eléctricas do devandito proxecto de execución, publicándose no D. O. G. do 17/12/09 e no B. O. P. de A Coruña do 19/11/09. Cuarto. –Durante o período en que se someteu a trámite de información pública non se presentaron alegacións. Quinto. –A solicitude obxecto deste expediente está informada favorablemente polo Departamento Territorial da Consellería de Economía e Industria de A Coruña. FUNDAMENTOS DE DEREITO Primeiro. –A Dirección Xeral de Industria, Enerxía e Minas é competente para resolver este expediente con fundamento no Estatuto de Autonomía de Galicia; Decreto 79/2009, do 19 de abril e Decreto 83/2009, do 21 de abril, polos que se fixa a estrutura orgánica da Xunta de Galicia e dos departamentos desta (DOG n.° 75 e 77, de 20/04/09 e 22/04/09, respectivamente), Decreto 324/2009, do 11 de xuño (DOG n.° 117 do 17/06/09) polo que se establece a estrutura orgánica da Consellería de Economía e Industria, Decreto 36/2001, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real Decreto 1955/2000, do 1 de decembro, e a Lei 54/1997, do 27 de novembro, do Sector Eléctrico, modificada pala Lei 17/2007, do 4 de xullo. Segundo. –O proxecto cumpre o disposto no Regulamento sobre centrais eléctricas, subestacións e centros de transformación, aprobado polo Real Decreto 3275/1982, de 12 de novembro. Terceiro. –No expediente instruído ao efecto cumpríronse os trámites regulamentarios. Esta Dirección Xeral, de acordo co que antecede e no exercicio das competencias que ten atribuidas. RESOLVE 1. Autorizar administrativamente a “SUBESTACIÓN PALMEIRA 66 KV - AMPLIACIÓN DE POTENCIA”, no termo municipal de Ribeira (A Coruña). 2. Aprobar o proxecto de execución da instalación eléctrica que se cita. Todo isto de acordo coas condicións seguintes: PRIMEIRA. –As instalacións que se autorizan terán que realizarse de acordo coas especificacións e planos que figuran no proxecto presentado pola empresa, asinado polo enxeñeiro do ICAI D. Jaime Pascual Gad Burcea, e visado polo Colexio Nacional de Enxeñeiros de ICAI, con núm. de visado dixital 2510/09, con data 8 de setembro de 2008, cun orzamento total de 861.847,00 euros. SEGUNDA. –O peticionario asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. TERCEIRA. –En todo momento deberase cumprir canto establece o Regulamento sobre centrais eléctricas, subestacións e centros de transformación, e as súas instrucións técnicas complementarias de acordo co Real Decreto 3275/1982, de 12 de novembro, e ordes posteriores, así como demais normativas e directrices vixentes que sexan de aplicación. CUARTA. –Para introducir modificacións nas instalacións que afecten a datos básicos do proxecto será necesaria autorización previa da Dirección Xeral de Industria, Enerxía e Minas. Así mesmo, o Departamento Territorial da Consellería de Economía e Industria de A Coruña poderá autorizar as modificacións de detalle do proxecto que resulten procedentes, debendo comunicar a esta Dirección Xeral todas as resolucións que diten en aplicación da citada facultade. QUINTA. –O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Unha vez construidas as instalacións autorizadas, o Departamento Territorial da Consellería de Economía e Industria de A Coruña inspeccionará a totalidade das obras e montaxes efectuados e verificará o cumprimento dos compromisos contraídos pola empresa promotora. SEXTA. –A administración reserva para sí o dereito de deixar sen efecto esta autorización por calquera das causas establecidas no artigo 34 do Decreto 1775/1967, de 22 de xullo, por incumprimento das condicións impostas ou por calquera outra causa excepcional que o xustifique. SÉTIMA. –Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes, contado a partir do día seguinte ao da notificación ou publicación desta resolución, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 12 de abril de 2010. O director xeral de Industria, Enerxía e Minas Ángel Bernardo Tahoces